ТӨРЕГЕЛДІ ШАРМАНОВ ГИГИЕНИСТ-НУТРИЦИОЛОГ, ҚАЗАҚ ҰЛТТЫҚ ТАҒАМТАНУ АКАДЕМИЯСЫНЫҢ ПРЕЗИДЕНТІ
БИЕ СҮТІ: БАР НӘРСЕНІҢ ЕМІ ЕМЕС, АЛАЙДА ДЕНСАУЛЫҚТЫҢ ҚАЙНАР КӨЗІ
Тамақтану – өмірдің негізі, тұрғындар өлімінің 60%-ы оның дұрыс тамақтанбауына байланысты.
Жыл сайын жұқпалы емес аурулар (ЖЕА) себебінен 41 миллион адам қайтыс болады, ол дүниежүзіндегі барлық өлім-жітімнің 71%-ын құрайды.Жыл сайын ЖЕА-дан 30 бен 69 жас аралығындағы
15 миллион адам қайтыс болады; олардың ішінде «мерзімнен бұрын» қайтыс болғандардың 85%-ынан астамы төмен және орташа табысты деңгейдегі мемлекеттерге тиесілі.
Мында және ары қарай – Дүниежүзілік денсаулық сақтау ұйымынан алынған ақпарат.1 маусым 2018 жыл.
ЖЕА себебінен жыл сайын 17,9 миллион адам негізінен жүрек-қан тамыр ауруларынан қайтыс болады.
Одан кейінгі орында қатерлі ісік аурулары ( 9 млн. оқиға), тыныс жолдары аурулары (3,9 млн. оқиға) және диабет (1,6 млн. оқиға) тұр.
Осы ЖЕА себебінен болатын 4 ауру тобына өлім-жітімнің 81%-ы тиесілі.
Темекі шегу, физикалық белсенділіктің төмен болуы, ішімдікке салыну және дұрыс тамақтанбаудың барлығы ЖЕА-дан қайтыс болу қатерін арттырады.
Тамақтану – бұл адам танымының негізгі маңызды қайнар көзі. Бұл іспен шұғылдана бастаған себебім де сол.
Осы іспен, өзімнің медициналық біліміммен, түсінігіммен халыққа, адамдарға ұзақ әрі сапалы өмір сүріп, дені сау болуға көмектесемін деп ойладым.
ДҰРЫС ТАМАҚТАНУ– ҰЗАҚ ӘРІ САЛАУАТТЫ ӨМІР КЕПІЛІ
Оларға неге көмектеспеске? Мен өзімнің пайымдарымды жеке мысал арқылы тұрғындарға жеткізгім келеді. Қалай болғанда да, бұл менің елім, халқым, мен оларға етене жақынмын, оларды дұрыс
тамақтануға үйреткім келеді. Менің міндетім – халыққа ағарту жұмысын жүргізу, осы менің қосқан үлесім болып табылады. Егер сәл де болса бір нәрсе білер болсам, халқыма жеткізуге тырысамын.
Міне, шоколад, йогурт өнімдерінің топтамасы. Осыған ұқсас миллиондаған тонна өнімдер шығарылады, бірақ біздің шоколад өзгеше, біздің йогурт басқа. Нарықтағы көптеген өнім құрамында
қант,трансмай қышқылдары кездеседі,өйткені олар сиыр сүтінің негізінде жасалған.
Сиыр сүтінде бие сүтіне қарағанда 1,5 есе лактоза, яғни сүт қанты, аз болып келеді. Лактоза, ақуыз мөлшері жоғары
және альбумин ақуызы табиғатынан бие сүті ерекше тәттілік, ерекше дәм береді. Сондықтан біз бие сүтінің осындай ерекшелігін ескере отырып, қантты мүлдем қоспау туралы
шешімге келдік. Соның нәтижесінде өнімдеріміз тіл үйірерлік дәмді әрі өте татымды болып шықты.
Бие сүтінен жасалған өнімнің құрамында табиғи сүт қанты – лактозаның болуы тамаша табиғи дәм береді.
Қантты және де тағы басқа жасанды ингредиенттердің қосындысын қажет етпейді.
Бие сүтінен жасалған өнімдерде күнделікті тұтынудан пайда болатын семіздік, қатерлі ісік, диабет және т.б. ауруларға әкелетін трансизомерді майлы қышқылдар жоқ.
Міне, бие сүтінен жасалған өнімдерінің барлық топтамасы. Бұл өнімдер (йогурт, шоколад) құрамында қант кездеспейді, бірақ дәмі тіл үйіреді. Мен бұл өнімдердің авторы болып табыламын.
Әр шоколадтың атауы менің жеке өміріммен тығыз байланысты: мынау – менің кіші отаным Ұлытау құрметіне аталған.
Бұл – Америкада түратын менің немеремнің атымен «Алуа» деп аталған. Көптеген өнімдер «Шарман» деген атқа ие.
Оғаш ештеңе жоқ, ешкім мені жазғыра алмайды. Өйткені бұл – менің өнертабысым. Егер мен өз атыммен аталған өнімді ұсынар болсам, онда мен нашар өнімді
ұсына алмаймын ғой. Мен осы үшін жауаптымын. Мұнда менің тегім тұр. Менің көзқарасым бойынша тағам құрамында қанттың жоқ
болуы, ағзаны диабет, семіздік сияқты аурулардан қорғайды. Олар дұрыс тамақтану негізіне жататын пайдалы өнімдер.
БИЕ СҮТІНЕН ЖАСАЛҒАН ШОКОЛАД – ЕҢ ПАЙДАЛЫ ШОКОЛАД
Мен пайдалы өнімдердің бүкіл топтамасын ойлап тауып, оны халықтың сатып алатынына қуанамын.
Институттың шыға берісінде, оң жақта сіздер 240 кв. метр алаңды көресіздер. Қазір Италиядан келетін жабдықтарды күтудеміз.
Бұл жабдықпен аптасына 2 тонна шоколад шығару мүмкіндігіне ие боламыз. Бұл үкімет тапсырысымен орындалады.
Бізге жабдықтар мен шоколадқа қажетті ингредиенттерді сатып алуға 290 млн теңге бөлінді. Біз бұл ақшаны институтты дамытуға пайдаланамыз.
Бізге осындай ғажайып жобаны сеніп тапсырғанына мақтан тұтамыз және де біздің өніміміздің құндылығын түсінгені үшін мемлекетке алғыс айтамыз.
Енді бұл қазақстандық брендті өнім болып табылады. Онда қазақстандық ғылыммен ойлап табылған деп жазылып тұратын болады. Қазақстандық ғылым ол – біз.
БИЕ СҮТІ – САУМАЛ, ПРОФЕССОР ШАРМАНОВТЫҢ ҒЫЛЫМИ ЖАҢАЛЫҒЫНЫҢ АРҚАСЫНДА ХХІ ҒАСЫРДА
ТЕК ДӘСТҮРЛІ ҒАНА ЕМЕС, СОНЫМЕН ҚАТАР ЖАҢА ЗАМАНАУИ ПАЙДАЛЫ ӨНІМДЕРДІҢ –
ДИАБЕТПЕН АУЫРАТЫН АДАМДАРҒА РҰҚСАТ ЕТІЛГЕН ШОКОЛАД, ЙОГУРТ ЖӘНЕ БАЛМҰЗДАҚтың НЕГІЗІ БОЛЫП ЕСЕПТЕЛЕДІ.